《立夏明日行园无客五首》
元代·方回

葺圃疏畦日荷锄，六旬老叟尚何图。
卧床迫夏犹毡褥，宴几经春只药炉。
群窃花枝相侮易，合携竹杖与驱除。
千金万卷皆捐弃，更有心情计较渠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。